Roja Newé (kirmanckî)
Rojnameyê Roja Newé, 15 Gulane 1963 de Îstanbûl de vejîyayo. Rojname 8 rîpelî yo û tena yew hûmare vejîyayo. Binê nameyê rojnameyî de bi herfanê girdan û bi tirkî no îbare esto: KÜRTÇE-TÜRKÇE GAZETE (Rojnameyê Kurdkî-Tirkî). Nuşteyê ke weşanîyayî zafê înan bi tirkî yê, ê bînî zî bi kurdkî (kurmancî û zazakî) yê. Nê nuşteyan ra di heb bi kirdkî (dimilî/zazakî) yê. Rojnameyanê kurdan ra reya verên, Roja Newé ca dayo lehçeya zazakî. Nameyê rojnameyî zî bi kirmanckî (zazakî, dimilî) yo. No rojname dima hetê hukumatî ra qedexe bîyo, û mudurê berpirsîyarî ci Halil Kılıçkaya tewqîf bîyo.